Paul Rahno

Paul Rahno (kuni 30. detsembrini 1936 Paul Habermann; 25. detsember 1901 Tallinn – 3. juuli 1980 Tallinn) oli eesti mikrobioloog.Eesti teaduse biograafiline leksikon, 3. köide

Elulugu
Paul Rahno oli ehitustöölise poeg.

Lõpetas keskkooli eksternina ja 1951 kaugõppes Leningradi Ülikooli; bioloogiakandidaat (1954, Leningradi Ülikool), bioloogiadoktor (1966, Eesti Teaduste Akadeemia), väitekiri "Сезонная кoличественная динамика почвенных бактерий и факторы, обуславливающие ее". 

1945–1947 Teaduste Akadeemia Põllumajanduse Instituudi direktor, 1947–1950 sama instituudi Kuusiku filiaali juhataja, 1950–1951 nooremteadur, 1951–1954 TA Taimekasvatuse Instituudi nooremteadur (1951–1952 direktori kohusetäitja), 1954–1961 Eesti Maaviljeluse ja Maaparanduse Teadusliku Uurimise Instituudi (EMMI) mikrobioloogia osakonna juhataja, 1961–1970 Eesti NSV TA Eksperimentaalbioloogia Instituudi mikrobioloogia sektori juhataja, 1970–1980 samas vanemteadur-konsultant.

Ta on raamatu "Väike Andi Nõmmel" (Eesti Raamat, 1978; Koolibri, 2007 ja 2010) autor.

Teadustöö
Uurimisvaldkond: mulla mikrobioloogia, mulla mikroorganismide aastaringne arengudünaamika ja seda põhjustavad tegurid, mikroorganismide arengu seaduspärasuste selgitamine madala mullatemperatuuri tingimustes ning nende tähtsus mulla lämmastikusisalduses ja viljakuses. Umbes 100 teaduspublikatsiooni ning kodu-uurimuslikke kirjutisi Nõmme ja Harku kohta. Eesti NSV teeneline teadlane (1979), Nõukogude Eesti preemia (1972).

Viited

Teoseid
 Сезонная количественная динамика почвенных бактерий и факторы, обусловливающее ее. Тln, 1964
 Динамика численности почвенных микроорганизмов и соединений азота в почве (kaasautor). Тln, 1971
 Количественная динамика почвенных водорослей (kaasautor H. Riis). Тln, 1975
 Seasonal dynamics of the number of soil microorganismus (kaasautorid M. Aksel, H. Riis). // Pedobiologia (1978), 18.

Kirjandus
 EE 14, 399
 Agraarteadus (1991) 4, 435-436.


Kategooria:Eesti mikrobioloogid
Kategooria:Eesti NSV teenelised teadlased
Kategooria:Peterburi ülikooli vilistlased
Kategooria:Metsakalmistule maetud
Kategooria:Sündinud 1901
Kategooria:Surnud 1980